

**ด่วนที่สุด**

**ด่วนมาก**

ที่ วช ๐๐๐๖.๔/ว ๗๙๕๘ สำนักงานคณะกรรมการวิจัยแห่งชาติ

 ๑๙๖ ถนนพหลโยธิน จตุจักร กทม.๑๐๙๐๐

 ๔ พฤศจิกายน ๒๕๕๗

เรื่อง *ขอเชิญเข้าร่วม**ฟังการ*บรรยายพิเศษเรื่อง “Rodents Pathology for Scientists”

เรียน

สิ่งที่ส่งมาด้วย ๑. โครงการ และ กำหนดการ จำนวน ๑ ชุด

 ๒. ใบตอบรับเข้าร่วม จำนวน ๑ ฉบับ

ด้วย สำนักงานคณะกรรมการวิจัยแห่งชาติ (วช.) โดยสำนักงานมาตรฐานการเลี้ยงและใช้สัตว์เพื่องานทางวิทยาศาสตร์ (สลช.) ร่วมกับ ศูนย์สัตว์ทดลองแห่งชาติ มหาวิทยาลัยมหิดล ได้กำหนด**จัดบรรยายพิเศษเรื่อง “Rodents Pathology for Scientists” ในวันพุธที่ ๑๙ พฤศจิกายน ๒๕๕๗ ณ ห้องประชุมจอมพลสฤษดิ์ ธนะรัชต์ อาคาร วช. ๑ วช.** โดยมีวัตถุประสงค์เพื่อให้นักวิจัย นักวิชาการผู้ใช้สัตว์ และ คณะ กรรมการกำกับดูแลการเลี้ยงและใช้สัตว์ของสถาบัน (คกส.) ได้รับทราบถึง พยาธิสภาพต่างๆ ของสัตว์ฟันแทะที่ผู้ใช้สัตว์ในงานทางวิทยาศาสตร์นิยมใช้ และ เพื่อการแลกเปลี่ยนความรู้ ความคิดเห็น ในประเด็นการบรรยายและที่เกี่ยวข้อง

 ในการนี้ วช. ใคร่ขอความร่วมมือท่าน โปรดแจ้งและอนุญาตให้บุคลากรด้านการเลี้ยงและใช้สัตว์เพื่องานทางวิทยาศาสตร์ในหน่วยงานของท่าน สมัครเข้าร่วมฟังการบรรยายพิเศษดังกล่าว โดยขอให้ส่งใบตอบรับเข้าร่วมฯ (สิ่งที่ส่งมาด้วย ๒) ที่โทรสาร ๐๒ ๕๖๑ ๐๕๗๘ หรือที่ e-mail : admin@labanimals.net ***ภายในวันที่ ๑๔ พฤศจิกายน ๒๕๕๗*** ทั้งนี้ ข้าราชการ พนักงานรัฐวิสาหกิจ สามารถเข้าร่วมได้โดยไม่ถือเป็นวันลา เมื่อได้รับการอนุมัติจากผู้บังคับบัญชาต้นสังกัดแล้ว ตามระเบียบสำนักนายกรัฐมนตรีว่าด้วยการอนุมัติให้เดินทางไปราชการ ตามระเบียบกระทรวงการคลัง ว่าด้วยค่าใช้จ่ายในการฝึกอบรม การจัดงาน และการประชุมระหว่างประเทศ (ฉบับที่ ๓) พ.ศ. ๒๕๕๕

 จึงเรียนมาเพื่อโปรดพิจารณา และขอขอบคุณในความร่วมมืออย่างดียิ่งมา ณ โอกาสนี้

ขอแสดงความนับถือ



 (นางสาวสุกัญญา ธีระกูรณ์เลิศ)

รองเลขาธิการคณะกรรมการวิจัยแห่งชาติ

ปฏิบัติราชการแทนเลขาธิการคณะกรรมการวิจัยแห่งชาติ

สำนักงานมาตรฐานการเลี้ยงและใช้สัตว์เพื่องานทางวิทยาศาสตร์ (สลช.)

โทร ๐๒ ๕๖๑ ๐๓๘๔ โทรสาร ๐๒ ๕๖๑ ๐๕๗๘

E-mail : admin@labanimals.net